Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: hogy gondoskodjék a 35/1996. (XII. 29.) BM rendelettel
Paragraph Index: 350

(1) bekezdése szerinti jogállam, illetve az ebből eredő jogbiztonsághoz való alkotmányos joggal összefüggésben eredményez visszásságot, és veszélyezteti az Alkotmány 65. § (1) bekezdésében biztosított menedékhez való jog érvényesülését. XVII. Az állampolgári jogok országgyűlési biztosának hatásköre nem terjed ki arra, hogy valamely nem kívánatos társadalmi jelenség visszaszorítására igénybe vehető eszközök célszerűségét, illetve hatékonyságát elemezze. XVIII. Nem okoz visszásságot, ha az idegenrendészeti hatóság a személyazonosításra alkalmas iratokkal nem rendelkező külföldi számára az ideiglenes tartózkodásra jogosító igazolást nyilatkozata alapján állítja ki. XIX. Kötelező tartózkodási hely kijelölése az országban illegálisan tartózkodó külföldi számára nem okoz visszásságot. XX. Valamely alapjog tartalmának az állami irányítás egyéb jogi eszközével történő meghatározása és lényeges garanciáinak megállapítása az Alkotmány 8. § bekezdésében biztosított, az alapvető jogokra vonatkozó szabályok törvényben történő megállapítására, továbbá az Alkotmány 2. § (1) bekezdésében biztosított jogállam, illetve jogbiztonsághoz való alkotmányos jogokkal összefüggésben okoz visszásságot. XXI. A személyes szabadság korlátozásának hiányos garanciarendszere a személyes szabadság korlátozásának olyan formájává vált, amely alkalmazásának hiányosak a garanciái, ami az Alkotmány 8. § (2) bekezdése szerinti alkotmányos alapjogok védelméhez való joggal összefüggésben okoz visszásságot. XXII. Az egészségügyi szűrésre vonatkozó szabályok hiánya a közösségi szálláson élő külföldiek, valamint a szolgálatot teljesítő határőrök az Alkotmány 70/D. § (1) bekezdésében biztosított legmagasabb szintű testi és lelki egészséghez való jogával összefüggésben okoz visszásságot. Az OBH 5551/1998. számú beadványban a Magyar Emberi Jogi Központ (a továbbiakban: MEJOK) igazgatója a Balassagyarmati Határőr Igazgatóság Közösségi Szállásán (a továbbiakban: balassagyarmati közösségi szállás) tartózkodó külföldiek elhelyezésének méltatlan körülményeit sérelmezte. A MEJOK igazgatója beadványához a Határőrség országos parancsnokának és az országos rendőr-főkapitánynak a közösségi szállás elhagyásának egységes végrehajtásáról szóló 46/1998. számú együttes intézkedését (a továbbiakban: Intézkedés) is csatolta és arra kérte az állampolgári jogok országgyűlési biztosát, vizsgálja meg, hogy az Intézkedés nem sérti-e a külföldiek alkotmányos jogait. Az OBH 5935/1998. számú ügyben a Magyar Helsinki Bizottság igazgatója kérte az állampolgári jogok országgyűlési biztosát, vizsgálja meg, hogy az említett Intézkedés nem sért-e alkotmányos jogokat. Az OBH 6359/1998. számú ügyben Nyírbátor polgármestere a Határőrségnek a városban működő közösségi szállásán (a továbbiakban: nyírbátori közösségi szállás) tartózkodó külföldiek elhelyezési körülményei, illetve az

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes